
Prome Minister Evelyn Wever-Croes: 


CELEBRACION DI CONMEMORACION DI 100 
ANA DI E AEREOLINEA COLOMBIANO AVIANCA 


Diamars anochi a tuma luga e celebracion di conmemoracion di 
100 aña di e Aereolinea Colombiano Avianca cu ta e aerolinea 
di mas biew di Sur America y e di dos mas biew di mundo 
despues di KLM. Desde December 5 di 1919, e aereolinea 
a cuminsa opera. Y awe, Avianca ta e compania di aereolina 
di mas grandi na Colombia y e di dos mas grandi den Latino 
America cu un lista di destinacionnan extenso. 


Prome Minister Evelyn Wever-Croes durante e encuentro 
ameno aki na e VIP Garden di Aeropuerto Reina Beatrix, a 
felicita e aerolinea gradiciendo nan pa hunga un rol importante 
den e industria turistico na Aruba desaroyando e mercado 
Latino Americano. Awendia cu e situacion dificil na Venezuela, 
Bogota a bira nos hub pa Latino America. Cu e crecemento 
di comunidad Colombiano na Aruba y e acuerdo di diferente 
programa di Salud Publico di AZV na Colombia, a estrecha 
mas e lasonan entre e dos paisnan. 


Prome Minister Evelyn Wever-Croes: “100 aña di existencia y 
elegado di Avianca, ta testimonio di e fortalesa di e aereolinea. 
Sin duda nos mester para keto un rato y puntra nos mes tur loke 
a wordo logra den e ultimo 100 afianan. Esaki ta un momento 
berdadero pa celebra y como un di e aereolineanan mas biew 
di mundo, nos ta comparti hunto cu Avianca e logro grandi aki. 
Aruba, como un participante principal den e industria turistico 
den nos region, ta aprecia hopi e asociacion solido cu Avianca 
y su nivel halto di flota. 


Na e accionistanan, Star Alliance Group, staff y trahadonan di 
Avianca rond mundo y specialmente esnan di Aruba, pabien 
cu e 100 añanan di Avianca. Nos ta orguyoso di ta socio den 
e celebracion aki y ta expresa nos gratitud na Avianca pa 
su sosten na Aruba y pa conecta Aruba cu Latino America y 
mundo. E celebracion excepcional aki ta fortalece mas ainda 
e lasonan entre Colombia y Aruba no solamente cu e sosten 
den nos turismo pero tambe den e lasonan economico, social 
y familiar di ambos comunidad”. 








Diferente otro orador a hiba palabra e anochi aki entre otro 
Ronella Tjin Asjoe-Croes di ATA, Joost Meijs CEO Aruba Airport 
Authority NV y Pamela Flores, Regional Sales Coordinator 
Centro America y Caribe pa Avianca. Tawata tin un bunita 
show di e cultura Colombiano y a corta bolo pa celebra 100 
afia. Na final e grupo Vallenato Plus a clausura e evento cu 
ritmo y musica Colombiano. Tur invitado y prensa presente a 
gosa di e celebracion di 100 afia Avianca. 








MINISTER di Desaroyo Teritorial, Infrastructura y Medio Ambiente 





Esaki despues di cu dos luna pasa a anuncia di 

procesonan intero den MinROIM 
Minister Otmar Oduber: 


DEPARTAMENTONAN DOW Y DIP TA CUMINSA 
BRINDA SERVICIO DIGITAL NA COMUNIDAD 








Durante rueda di prensa Minister Otmar Oduber 
conhuntamente cu director di DOW y director di DIP a anuncia 
cu e departamentonan ta cla pa cuminsa cu implementacion 
di procesonan digital pa cumindad. Esaki ta significa cu desde 
dialuna awor tur hende cu haci peticion na DOW y DIP lo haci 
esaki a traves di 'E- forms’ sea na cas of na oficina di DIP/DOW 
cu lo tin e facilidad pa brinda e servicio aki. Ta calcula un fase 
transitorio di 3 luna pa comunidad adapta na e sistema nobo. 


E meta ta pa eventualmente comunidad mes lo por controla 
unda nan documento ta di acuerdo cu e stapnan cu mester 

cana. Cliente no lo mester para na balie mas sino lo haci 
uzo di servicio di ‘account manager’ cu lo sigui e proceso cu 
e clientenan. E meta ta pa comunidad ricibi mihor servicio y 
aumenta productividad den Gobierno. 


Gobierno a firma e acuerdo pa e trabounan cu lo tuma luga cu 
Soga y ta gradici Soga pa nan contribucion cu conhuntamente 
cu e contratista Freman lo ta encarga pa ehecuta e trabou 
di remodelacion di e infrastructura di edificio den cuadro di e 
digitalisacion. E trabou lo tin un duracion di ‘115 werkdagen'. 

MINISTER XIOMARA Ruiz-MADURO 


MINISTER di Finansa, Asuntonan Economico y Cultura | L 


MINISTER XIOMARA MADURO A RICIBI 
BISHITA DI CONSUL GENERAL DI MERCA NA 
CORSOM, SR. ALLEN GREENBERG 


Diaranzon mainta Minister Xiomara Maduro a ricibi bishita di 
Consul General di Merca na Corsow, sr. Allen Greenberg. E 
mandatario a hiba un conversacion ameno den cual a toca 





















economia di Aruba, e rol di inversion y turismo Americano na 
nos Pais. Minister Xiomara Maduro a brinda sr. Greenberg 
e “Economic Policy, A Strong and Resilient Economy 2019- 
2022” y a splica kiko gobierno ta haciendo, entre otro, pa 
stimula entrepreneurship na Aruba. E mandatario ta gradici sr. 
Greenberg pa e bon relacion cu Aruba tin cu Merca y ta spera 
di por keda conta cu e bon cooperacion aki na bienestar di nos 
Paisnan. 

MINISTER XIOMARA MADURO A BISHITA 
MUCHANAN DI KIDSPRENEUR BAZAAR DEN 
CAYA BETICO CROES 


Recientemente a tuma luga e Kidspreneur Bazaar den Caya 
Betico Croes. Minister di Finansa, Asuntonan Economico y 
Cultura a pasa bishita e bazaar caminda hobennan a demostra 
nan talento pa ta comerciante. E seccion IDEA di Departamento 
Economico hunto cu Traimerdia a organisa diferente curso 
durante afia pa asina nos hobennan sifia traha nan producto 
y trece esaki na benta pa publico. Pa e mandatario encarga 
cu economia tabata un placer pa wak e enthousiasmo di nos 
hobennan cu a participa na e Kidspreneur Bazaar. Masha 
danki na IDEA, Traimerdia, tur mayornan y tur otro persona cu 
a haci e evento aki pa nos hobennan posibel. Ban sigui brinda 
apoyo pa nos hobennan mayan por bira comerciante exitoso. 

KIDSPRENEUR BAZAAR DEN CAYA BETICO CROES 





























MISS TEEN sefia A 2019 
Nsawy Wong Gid, 
MRS. PHOTOGENIC, MRS. WORLD 2019 

Dama Garcia 


DANKI PA REPRESENTA NOS PAIS DIGNAMENTE DEN EXTERIOR 


GOBIERNO DI ARUBA 














MINISTER DANGUI ODUBER 


MINISTER di Turismo, Salud y Deporte 


Diaranson 11 December 2019 








Minister Dangui Oduber: 


IMSAN A CUMINSA REALISA OPERACIONNAN 
DI CATARATA Y PRONTO DI RETINA! 


Minister di Salubridad Publico Sr. Dangui Oduber ta informa 
Pueblo di Aruba cu dia 6 di december ultimo a tuma lugar e 
prome operacion di catarata na Instituto Medico San Nicolas 
(ImSan). Den pasado semper e operacion di catarata tabata 
tuma luga na Dr. Horacio E. Oduber Hospital. ImSan a conoce 
inversion y desaroyo cu a tuma luga pa e parti medico, den e 
inversion aki a inverti entre otro den e aparato di mas sofistica 
pa haci operacionnan di wowo. Danki na e inversion aki, awor 
por realisa e operacion di catarata na ImSan mes y esaki sigur 
ta un logra den cuido medico na Aruba. Awor cu tin mas sala 
disponibel pa operacionnan di wowo, esaki lo bay yuda na 
reduci e tempo di espera pa pashentnan cu ta wardando pa 
haci e dicho operacion. 


Cu e mesun aparato aki por realisa un operacion cu ta mas 
complica y cu den pasado esaki no tabata posibel na Aruba. 
Esaki ta e operacion di retina, e mandatario a splica cu e 
operacion aki tambe lo ta posibel na februari di otro aña. Esaki 
debi cu actualmente no tin enfermera cualifica pa asisti e 
specialista durante e operacion, pero ta den proceso pa trece 
uno temporal cu lo mester fungi tambe como instructor pa nos 
enfermeranan local. Tambe e oogarts Dr. Slager a bay bek 
Hulanda y ImSan ta buscando un remplasante temporal pe, 
pa mita di otro aña si tur cos ta bon lo tin un oogarts cu ta yiu 
di tera pa tey di un manera permanente. Es decir cu pronto 
pashentnan cu ta bay haci operacion di retina lo por haci esaki 
aki na Aruba mes y no mester bay Colombia mas. 


E mandatario a menciona cu banda di e aparato moderno 
pa operacion di wowo. Tambe Imsan a haya nan prome 
afdeling, cu ta esun di sterilisacion central. Esey ta e parti 











wee 


unda tur instrumento ta bay den proceso di sterilisa prome 
cu nan wordo uza atrobe pa e siguiente pashent, sea den 
sala di operacion, centro diabetico of SEH (spoed eisedende 
hulp). Tur instrumento cu ta sterilisa nan ta uza, e afdeling ta 
completamente cla y ta certifica pa uzo. 





Minister Dangui Oduber ta contento cu e cambionan positivo 
cu ta tumando luga den cuido medico na Aruba. ImSan a haya 
un inversion di 60 miyon florin y poco poco tur e trabounan 
ta kedando cla, na fin di 2020 e proyecto aki lo ser finalisa 
completo. 

Minister Dangui Oduber: 


TURISMO CRUSERO TA CRECIENDO Y POR 
BIRA OTRO ANA RECORD 


Minister Dangui Oduber ta sumamente contento y alabes 
orguyoso cu e cifranan cu a wordo registra pa aña 2019 pa 
loke ta trata Turismo di nos pais te cu awor. Turismo ta keda 
nos unico pilar economico y e driver principal di nos economia. 
Danki na turismo tin progreso economico y danki na turismo 
miles di persona na Aruba tin un entrada pa asina por mantene 
nan famianan. Den e desaroyo di turismo, turismo crusero 
tambe ta creciendo y ta premira di bira un otro aña record. 
Segun e mandatario aki por mira cu e inversion di 13 miyon 
florin den e tugboat Colorado na april di e aña aki ta dunando 
su fruta. 


Aña 2018 tabata un aña record den turismo crusero unda mas 
di 815 mil turista a bin Aruba por medio di un crusero. Segun 
cifranan cu a ser ricibi di e aña aki ta premira di lo surpasa e 
cifra di aña 2018 na final di aña. Por ehempel diamars tabata 





tin 3 barco crusero aden y mas di 10 mil turista crusero sin 
conta e trahadornan mes di e crusero, sigur un bon dia pa 
nos economia. E cambio por wordo sinti den turismo y tur e 
indicadornan ta papia pa nan mes. 


E mandatario a bisa cu e meta ta pa converti e turistanan 
crusero den turistanan stay-over. Pa haci esaki posibel cada 
persona na Aruba mester duna e turista e mihor experiencia 
posibel pa nan bolbe regresa nos dushi isla. Pueblo mester ta 
consciente di e importancia di e sector turistico aki. Turismo ta 
nos forza, ban proteha esaki, ban keda brinda e miho servicio 
y trato na nos turistanan y ban haci esaki uno duradero. 
Finalmente Minister Dangui Oduber sigur kier a gradici tur e 
empleadonan di APA, tur e empleadonan cu ta labora den e 
industria turistico y tur esnan cu ta haciendo aña 2019 uno 
asina exitoso. 

